Roald Helgheim

Roald Ola Helgheim (født 23. august 1942 i Jølster, død 16. august 2021) var en norsk journalist, særlig kjent som musikkanmelder og politisk kommentator.Roald Helgheim er død - Ballade 16. august 2021Dag Eivind Undheim Larsen: -En som ikke jattet - Roald Helgheim 1942-2021 - Minneord i Klassekampen 19. august 2021 Arild Rønsen: Kapteinen har gått fra borde - Minneord i Klassekampen 20. august 2021Alf Skjeseth: Siste helsing frå Ø7 - Klassekampen 20. august 2021Damelaget: Roald - vår suverene kollega - Minneord i Klassekampen 28. august 2021. Besøkt 1. september 2021 l

Han vokste opp i Jølster og studerte i Oslo fra 1962. Han var utdannet cand. mag. med fagkretsen fysikk og matematikk. Helgheim engasjerte seg tidlig i den norske ml-bevegelsen. Han begynte å arbeide i Klassekampen i 1970, da avisen fortsatt bare kom ut én gang i måneden. Han var sentral i etableringen av Klassekampen som ukeavis i 1973 og dagsavis i 1977. I perioder var han redaksjonssekretær og fungerende redaktør. Helgheim mente at han var den første som brukte nynorsk i Klassekampen. Han sluttet i avisen i forbindelse med konflikten i Klassekampen i 1997 da Paul Bjerke ble sagt opp som redaktør og Jon Michelet ble ansatt som ny redaktør. 

Året etter forfattet han coverteksten til Christian Wallumrøds No birch.

Helgheim var journalist for musikkavisen Puls, Dagsavisen og ukeavisen Dag og Tid (fra 1998). I Dag og Tid skrev han film- og bokanmeldelser, intervju, reportasjer og petiter. Han sluttet i Dag og Tid 75 år gammel.Mette Karlsvik: Sjølvaste Helgheim er 75 - Dagsavisen 23. august 2017 

Helgheim skrev særlig om jazz. I et intervju etter å ha vunnet Ella-prisen rangerte jazzjournalisten de to konsertene med John Coltrane i Njårdhallen (november 1963) og Miles Davis på Moldejazz (1984) høyest, fulgt av M. A. Numminen ved Moldejazz (Ludvig, 1992) og Chick Corea på Moldejazz i 2000.

 Priser 
 Molderosen (1988)
 Heidersprisen Aasmund Olavson Vinje (Vinjeprisen) 1990
 Oslo Jazzhus' ærespris (1992)
 Oslo Jazzfestivals pris, Ella-prisen (2003).Helgheim vinner jazzpris , fra Norsk Musikkinformasjon (13.8.2003)

 Referanser 

 Eksterne lenker 
 Helgheims jazz-spalte i Dagsavisen (Besøkt 31. desember 2010)

Kategori:Journalister i Klassekampen
Kategori:Journalister i Dagsavisen eller forløpere
Kategori:Jazzjournalister
Kategori:Norske journalister
Kategori:Personer fra Jølster kommune